lhi, s wakka ay ttḥuddun tifekkiwin-nsen yaɛsan ɣef usemmiḍ n tegrest, n tegrest ur yettqilen igellilen: mi ara zzin i lkanun yesfarnen, ɣas ma taɛrurt tzeqqel; ma d taɛebbuḍt tezga texwa, tezga tessutur tagella, tessutur tawant ay werjin tessin, ladɣa arrac neɣ tullas meẓẓiyen, yemmensin s kra kan n yiniɣman akken d imerragen neɣ s tubbit n uɣrum n temẓin neɣ n lbecna ma ufan-tt. Maca, imarrawen-nneɣ mmegzin nezzeh imi, ur ttaǧǧan ara warraw-nsen ad ḥulfun s watas i laẓ n tɛebbuḍt. Ayagi, s tmucuha i asen-d-snulfuyen, i wakken ad ten-ssedhunt ar ten-yagar nadam. Daɣen, mačči kan iwakken ad dhun neɣ iwakken kan ad ttun laẓ maca; i wakken daɣen ad asen-slemden ama d tirrugza, ama d tagmat, ama daɣen d taydemt, d wamek ara ssiwḍen ad issinen akk ilugan n tudert deg tmetti, atg. Qqaren yimarrawen-nneɣ: " Ulaqciɣef winara yechun tamacahutdeg uzal, win ara yerẓen awal-agi n ulaqci ad yefferḍes. Ɣef waya dɣa, asmi meẓẓiyeɣ, ttewhimeɣ mi ara yi-d-tini yemma: Ur k-d-cehhuɣ ara tamacahut deg uzal, imi ulaqci. Acku imir-n ur ssineɣ anamek n wawal-agi, ula d nettat ur tessin ara, imi acḥal d tikkelt i ssutreɣ deg-s ad yi-tt-idtessegzi; maca taznewt yi-d-tettarra: Akka ay qqaren d aya, ulaqci, neɣ ad nefferḍes. lmir-n qqareɣ-as: awah, kunwi s wat zik trewwim kan, ur temmegzim ara, wamma, d acu ara dyawin tifferḍest ɣer tmacahut? d acu i d anamek n ulaqci-agi iwumi d-tettalseḍ?